**56/2013.(II.28.) Kgy. sz. határozat**

1./ A Közgyűlés a biomassza fűtőművel összefüggő kérdések, a MÁV ingatlanok hosszú távú hasznosítására vonatkozó elképzelések valamint a HVSE működésével összefüggő kérdések tárgyalására irányuló képviselői indítványt nem támogatta.

2./ A Közgyűlés elhatározza, hogy a

- „Javaslat a szombathelyi 11-es Huszárlaktanya fejlesztési lehetőségeiről szóló tájékoztatással kapcsolatos döntés meghozatalára”

- „Javaslat Szombathely Megyei Jogú Város Önkormányzata Integrált Városfejlesztési Stratégiája III. „Az Új Városliget” című pályázat beadásával kapcsolatos döntések meghozatalára”

-„Javaslat a 4/2012. (III.1.) BM rendelet alapján kiírt, „Az iskolai és utánpótlás sport infrastruktúra-fejlesztése és felújítása”című pályázattal kapcsolatos döntések meghozatalára”

- „Javaslat a  TÁMOP 3.1.3-11/2-2012-0045  „A Kanizsai Dorottya Gimnázium a természettudományos oktatásért” című pályázattal kapcsolatos döntések meghozatalára”

című előterjesztéseket nyilvános ülése 1-4. napirendjeiként,

- „Javaslat a SZOVA Zrt. tulajdonában lévő Zanati úti iparterület értékesítésével kapcsolatos döntés meghozatalára”

című előterjesztést zárt ülése utolsó napirendjeként az SZMSZ 21.§-a alapján sürgősségi indítványként napirendjére tűzi.

3./ A Közgyűlés nem támogatta azt a képviselői indítványt, hogy valamennyi rendelet-tervezet az első napirendi pontok között kerüljön megtárgyalásra, továbbá, hogy a polgármesteri beszámoló a Közgyűlés elején kerüljön megtárgyalásra.

4./ A Közgyűlés elhatározza, hogy a lejárt határidejű közgyűlési határozatok végrehajtásáról, a Polgármesteri Hivatal törvényességi és hatósági munkájáról szóló tájékoztatókat , továbbá az interpellációkat a nyilvános ülés végén tárgyalja.

**Felelős:** Dr. Puskás Tivadar polgármester